Akbar den store reiste en rekke bygninger. Han reiste byggverk som Agra-borgen i 1565-1574, Djami-moskeen (Jami masjid) Jahangiri mahal og Ram Bagh, den første av elleve mogulhager i Agra. Han grunnla også en ny hovedstad, Fatephur Sikri, nær Agra. Her finnes graven til sjeik Salim Chisti (1571), Mariam-uz-Zamani-slottet/Shabistan-i-Iqbal, det fem-etasjer høye Panch Mahal, Diwan-i-khas (møtested for Akbar og rådgiverne) og Buland Darwaza ('seiersporten', til minne om erobringen av Gujarat). Av mer allmennyttige bygg han reiste, kan nevnes Sjahi-broen i Jaunpur (1564-1567).